Maria Cyranowicz

Maria Cyranowicz, 1974. május 20-án született Varsóban, költő, kritikus. A Varsói Egyetemen lengyel szakán szerzett diplomát, a kéthavonta megjelenő, mára megszűnt Meble című folyóirat irodalmi szerkesztője volt. Joanna Mueller mellett egyike a 2002. december 3-án közzétett Manifest neolingwistyczny aláíróinak, illetve a Solistki című, női költészeti antológia (1989-2009) szerkesztőinek. Jelenleg a Wakat című folyóirat szerkesztője, ahol az avantgárd törekvések népszerűsítésével foglalkozik az irodalomban és a képzőművészetben, emellett Lengyelország egyik elitgimnáziumának tanára. 2015-ben egyike volt a visegrádi FISZ-tábor lengyel-magyar fordítói műhelyének résztvevőinek.

Megjelent kötetei:
 * den.presja, 2009
 * psychodelicje, 2006
 * piąty element to fiksja, 2004
 * i magii nacja, 2001
 * neutralizacje, 1997

Rajongói oldala a Facebookon